section_heading: Priznanja i utjecaji
paragraph_text: Dungeons & Dragons je prva moderna igra uloga (RPG) i uspostavila je mnoge konvencije koje i danas dominiraju u žanru. Posebno se ističu: upotreba kockica, ispis statistika lika, upotreba brojevnih atributa i oslanjanje na voditelja igre (naziv Dungeon Master je pod licencijom, pa se također upotrebljavaju engleski nazivi Game Master ili Storyteller). Samo mjesecima nakon objavljivanja originalne igre D&D, novi pisci i izdavači su počeli objavljivati vlastite RPG-ove, većinski u žanru fantastike. Neki primjeri: Tunnels & Trolls (1975.), Empire of the Petal Throne (1975.), Chivalry & Sorcery (1976.).